Aarhuus Stifts-Tidende, 1843-07-05
En Journalist, der saalænge der har bestaaet en uafhængig Presse i Danmark efter Evne trolig har kjæmpet i dens Rækker, Claudius Rosenhoff, den Frisindedes" Udgiver og Redacteur, er, som det vil erindres, for ikke længe siden ved LandsOver- samt Hof= og Stadsrettens Dom for Presseforseelser anseet med Mulcter ialt til et Beløb af 550 1, og har naturligviis ikke af det ringe Overskud, hans journalistiske Virksomhed har givet, kunne sammenspare sig en Nødskilling, hvormed han nu kunde fyldestgiøre Fattigkassens Krav. Han har derfor paa et fra det Berlingske Officin smukt udstyret Blad udgivet tvende af sine politiske Smaadigte: "Orla Lehmann" og "Opskrift til en Kraft suppe", som have været actionerede, men af Hof og Stadsretten ere frifundne, og som for en Priis af 48, pr. Exemplar sælges hos Boghandlerne, i det Haab ved Jndtægterne heraf at befries fra den sørgelige Nødvendighed, paa lang Tid at skilles fra sin Familie ved Fængslets Mure. Det kommer her mindre an paa, hvor høit eller lavt man maatte sætte Rosenhoff som Digter, hvor megen eller liden Værd man tillægger hans publicistiske Virksomhed, end derpaa at man veed, at han er en Mand, der har anvendt det Pund, Gud har givet ham, i ærlig Tjeneste for den gode Sag, der allerede har bragt denne mange Offre, og som nu ogsaa er redeat bringe den et nyt, det tungeste, der endnu er fordret af ham, Frihedens Tab, med mindre de mange af hans Medborgere, der deele de Anskuelser, for hvilke han har stridt og lidt, uden for disses Skyld at have tabt det mindste af deres materielle eller aandige Velvære, ved at fremme Afsætningen af det udgivne Blad, ville afværge det, og derved give et Tegn paa, at de begynde at erkjende den uafhængige Presses Betydning, saavelsom deres egne Pligter imod den. (Fædrel.)– "Aftonbladet fortæller, at der om Aftenen den 21de Juni, efter forudgaaet Bekjendtgjørelse, har været en Forsamling paa Børsen i Stockholm, forat bestemme angaaende Anvendelsen af det Overskud, som var bleven tilbage af de forskudsviis erlagte Bidrag af 5 1 Bco. pro Persona til den bekjendte Soiree paa Vaurhallen for de med Dampskibet "Jris ankomne Reisende, hvilket Overskud, efter at Adskillige havde tilbagetaget deres Andeel, endnu udgjorde 430 Bco. Forskjellige Forslag om denne Sums Anvendelse til velgjørende Øiemed bragtes paa Bane. Jmidlertid vare de fleste Tilstedeværende af den Formening, at da Bidragen fra Begyndelsen af vare erlagte i den Hensigt at vise de Reisende Gjæstfrihed, saa burde ogsaa Overskuddet sættes i Forbindelse dermed, og troede at dette passende kunde skee, om en Deel deraf først bestemtes til Understøttelse til Hjemreise m. m. for en af de danske Studenter, som var bleven syg paa Reisen og endnu ligger i Serafimerhospitalet, og det øvrige, ifald det at sige det svenske Folk, og det var, at den danske Nation fordrede fuld Anerkjendelse af Broderfolket, og vilde ingenlunde spille Trælqvindens Rolle. "Derfor ingen Union - sagde han – for Danmark staaer frit og agtet og selvstændigt, i Udlandets, i Eders og dets egne Øine; ingen Union før vi ei alene have Noget at bede om, men ogsaa Noget at tilbyde – og fremfor Alt ingen Union, før vi bringe Slesvig med som Fæstensgave." (Fædrel.)